laion/Wikipedia-Exotic huggingface dataset:
לואי טאהא

לוּאַי טאהא (בערבית: لُؤَيّ طه; נולד ב-26 בנובמבר 1989) הוא כדורגלן ערבי-ישראלי, המשחק בעמדת הבלם בהפועל עכו מהליגה הלאומית. טאהא נולד וגדל בעראבה, ישראל, למשפחה ערבית-מוסלמית. כבכור מבין חמישה ילדים, לעבד אל כרים טאהא, מנהל בית ספר תיכון, ולזהרה לבית בדארנה. טאהא החל לשחק כדורגל במחלקת הנוער של הפועל חיפה, וכשהיה בן 17 עבר לקבוצת הנוער של בני סכנין. בקיץ 2007 הצטרף לאחווה עראבה מליגה ב', וב-6 באוקטובר 2007 ערך את הופעת הבכורה שלו בקריירה, בניצחון 3–2 נגד מכבי עירוני טמרה במסגרת גביע המדינה. בינואר 2008 הושאל להפועל כרמיאל מאותה הליגה, וב-1 באפריל 2008 הבקיע את שער הבכורה שלו בקריירה, בתיקו 2-2 נגד מכבי סקציה מעלות תרשיחא. בעונה שלאחר מכן חזר לאחווה עראבה והיה שותף לעלייה של הקבוצה לליגה הלאומית. בקיץ 2010 חתם טאהא במועדון ספורט אשדוד מליגת העל. ב-1 בינואר 2011 ערך את הופעת הבכורה שלו בליגת העל, בניצחון 3–1 נגד הפועל עכו. הייתה זו הופעת הליגה היחידה של טאהא במועדון, ולאחר מכן הוא הושאל להפועל כפר סבא מהליגה הלאומית. בקיץ 2011 חתם טאהא במכבי אום אל-פחם מהליגה הלאומית, ובסיום העונה שוחרר מאשדוד וחתם בהפועל רעננה מהליגה הלאומית. ב-17 במאי 2013 הבקיע שער בניצחון 3–1 מול הפועל ירושלים, במשחק שהבטיח את עלייתה של הפועל רעננה לליגת העל. ב-20 בינואר 2015 טאהא חתם לארבע וחצי שנים בהפועל באר שבע. ארבעה ימים לאחר מכן ערך את הופעת הבכורה שלו במועדון, כשפתח בהרכב בהפסד 0–1 למכבי חיפה, ועד לסיום העונה ערך שמונה הופעות בליגה. בעונת 2015/2016 מיעט לשחק, אך לאחר פציעתו של ויליאם סוארס תפס טאהא את מקומו, ובסיום העונה זכה עם הקבוצה באליפות. ב-24 ביוני 2016 חתם טאהא על הארכת חוזהו בשלוש שנים נוספות, ובעונת 2016/2017 זכה עם הקבוצה באליפות שנייה ברציפות, וכן בגביע הטוטו ובתואר אלוף האלופים. בעונת 2017/2018 זכה עם הקבוצה שוב בתואר אלוף האלופים, ובהמשך הפך לשחקן הרכב קבוע וזכה עם הקבוצה באליפות שלישית ברציפות. ב-15 ביוני 2021 עזב טאהא את הפועל באר שבע לאחר 6 שנים במדיה, וחתם בהפועל חיפה מליגת העל, המועדון בו גדל. הוא נפצע תוך זמן קצר, ועקב כך גם לא היה כשיר לכל עונת 2021/2022. ב-3 ביולי 2023 חתם הפועל עכו מהליגה הלאומית. ב-24 במרץ 2018 ערך את הופעת הבכורה שלו בנבחרת ישראל הבוגרת, כשפתח בהרכב במשחק ידידות מול רומניה, שהסתיים בניצחונה של רומניה בתוצאה 2-1. הפועל באר שבע אליפות: 2015/2016, 2016/2017, 2017/2018 גביע הטוטו: 2016/2017 אלוף האלופים: 2016/2017, 2017/2018 גביע המדינה: 2019/2020 לואי טאהא, באתר ההתאחדות לכדורגל בישראל לואי טאהא, באתר Transfermarkt לואי טאהא, באתר Soccerway לואי טאהא, באתר WorldFootball.net לואי טאהא, באתר National Football Teams לואי טאהא, באתר FootballDatabase.eu עראבה זכתה באליפות ליגה א' צפון ועלתה לליגה הלאומית לאחר פירוק הליגה הארצית רועי זריהן, ‏החדש של ב"ש: טאהא חתם לארבע שנים וחצי, באתר ערוץ הספורט, 20 בינואר 2015 שלמה וייס‏, הפועל באר שבע: לואי טהא סיכם על הארכת חוזהו בשלוש שנים נוספות, באתר וואלה, 24 ביוני 2016 דורון בן דור, רשמית: לואי טאהא חתם לשנתיים בהפועל חיפה, באתר ONE, ‏15 ביוני 2021 דורון בן דור, ‏הצהרת כוונות: לואי טאהא חתם בהפועל עכו, באתר ONE‏, 3 ביולי 2023 ההתאחדות לכדורגל בישראל - עמוד משחק, באתר www.football.org.il
ליגת העל הצרפתית (כדורגל נשים)

ליגת העל הצרפתית בכדורגל נשים (בצרפתית: Championnat de France de football féminin) היא ליגת כדורגל הנשים הבכירה בצרפת, הנחשבת לאחת הליגות הטובות באירופה. הליגה הוקמה על ידי התאחדות הכדורגל הצרפתית בשנת 1974, והיא מבוססת ברובה על המודל של הליגת הכדורגל לגברים. הליגה מורכבת מ-12 קבוצות, כאשר שתי הראשונות בכל עונה מעפילות לליגת האלופות, ואילו שלוש האחרונות נושרות לליגה השנייה. כל עונה מתחילה בספטמבר ומסתיימת ביוני, כאשר בזמן החורף ישנה פגרה. הגלגול הראשון של ליגת הכדורגל לנשים הצרפתית נוסד ב-1918 על ידי התאחדות כדורגל הנשים הצרפתית (ה-FSFSF). הליגה פעלה במשך תריסר עונות, אך ב-1932 הופסקה פעילותה בעקבות חוסר עניין. ב-1974 חזרה הליגה לפעול, אך הפעם תחת פיקוחה של התאחדות הכדורגל הצרפתית. באותם ימים הורכבה הליגה ממספר בתים אזוריים, בני ארבע קבוצות על אחד. בסיום הסיבוב הראשון, הראשונות בכל בית הפעילו שלב, וביניהן נערכו מספר משחקי נוק-אאוט על מנת לקבוע את האלופה. מבנה זה התקיים עד עונת 1991/92, אז הוחלט על איחוד הליגות לליגה אחת כוללת. כיום בליגה משתתפות 12 קבוצות המקיימות ביניהן שני מפגשים, אחד בכל סיבוב, האחד בבית והשני בחוץ, ובסך הכל משחקות 22 משחקים בעונה סדירה. בסוף העונה שלוש הקבוצות שסיימו במקומות האחרונים (10-12) יורדות לליגת המשנה; שלוש הקבוצות שסיימו ראשונות בליגת המשנה מעפילות לליגה הראשונה. החל מהעשור השני של המאה ה-21, זוכות קבוצות הליגה להצלחה רבה בזירה היבשתית. אולימפיק ליון היא הנציגה הבולטת ביותר של הליגה, כשלזכותה שבע העפלות לגמר ליגת האלופות וחמש זכיות. קבוצה נוספת שהעפילה לגמר הטורניר היא פריז סן-ז'רמן, שהגיעה אליו בעונת 2014/15. רבות משחקניות הליגה זכו להכרה בינלאומית, וחלקן אף היו מועמדות מספר פעמים לפרסי כדורגלנית השנה בעולם וכדורגלנית השנה באירופה. מדיה וקבצים בנושא ליגת העל הצרפתית בוויקישיתוף אתר האינטרנט הרשמי של ליגת העל הצרפתית פרס השחקנית המצטיינת של הליגה הצרפתית חולק החל מעונת 2000/01. אין נתונים לגבי מלכויות השערים לפני עונת 2001/02.
גאליה (מושב)

גְּאַלְיָה הוא מושב במישור החוף התיכון, בין הערים יבנה לרחובות. גאליה משתייך לתנועת המושבים ושטחו כ-2,000 דונם. המושב משתייך למועצה האזורית גן רווה ופעיל בתנועת הצופים. המושב נוסד בדצמבר 1948 על ידי עולים חדשים מבולגריה. תחילה קיבל המושב את השם "יבנה א'" וב-1952 קיבל את שמו הנוכחי "גאליה". ב-1954 חובר לראשונה לרשת החשמל ונמסר למושב שטח פרדס לעיבוד. בשנים הראשונות היו במושב כ-100 משפחות שעסקו בעיקר בגידולי ירקות, אחר כך היה ענף הלול מקור הפרנסה העיקרי של המושב. במאי 1992 קיבלה מועצת מינהל מקרקעי ישראל, אז בראשות שר השיכון אריאל שרון, את החלטה 533, החלטה שנועדה לעודד הפשרת קרקעות חקלאיות לבנייה למגורים למען העולים ממדינות חבר העמים. על פי החלטה זו, ניתן היתר למושבים ליזום תוכניות בנייה על קרקעות מינהל שאותן חכרו לצורך מטרות חקלאיות. ההחלטה בוטלה אחר כך, אך מושב גאליה, היה בין המושבים היחידים שהצליחו לנצל את ההחלטה. בשנת 1998 רכש המושב מהמינהל מאות דונמים של מקרקעות פרדסים שלו, שהופשרו לבניית כ־1,700 יחידות דיור, עבור 51% בלבד משוויין. בהמשך חבר המושב לחברות בנייה שונות, לצורך הקמת שכונה במקום, "רחובות ההולנדית" שבמערב העיר רחובות. על פי ההסכם, זכו חברי המושב בכ־30% מכלל התמורות, שהוערכו ב־400 מיליון דולר לפי ערכי אותן שנים. חלק ניכר מחברי המושב העדיפו לקבל את חלקם בצורת דירות בשכונה, שכללו גם דירות בבנייה רוויה וגם קוטג'ים, על מנת שישמשו את הזוגות הצעירים יוצאי המושב. בשנות ה-2000 שינה המושב את אופיו, רבים מהתושבים הפסיקו לעסוק בחקלאות, הוקמה תחנת דלק ומסעדה ובחלק מהמשקים הוקמו מחסנים ובתי מלאכה. מדיה וקבצים בנושא גאליה בוויקישיתוף אתר המועצה האזורית גן רווה דליה טל, ‏רחובות: 258 יח"ד ייבנו בשכונת גאליה בשיטת "מחיר למשתכן", באתר גלובס, 22 בדצמבר 1999 גיא ימין, ‏רחובות: עמותה צבאית תקים 280 קוטג'ים, באתר גלובס, 31 בדצמבר 2006 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 שמות ליישובים חדשים, דבר, 16 במאי 1952 מושב גאליה בן שש, דבר, 27 בדצמבר 1954 מרדכי ארציאלי, הירקות ושכר החקלאי, הארץ, 1 בפברואר 1954 נגד הגבלות מועצת הלול, מעריב, 27 בדצמבר 1960 אהרן פריאל, אריק שרון יוצא להילחם בעודפי הביצים, מעריב, 31 ביולי 1977 נעה ווסרמן-עמיר, ‏מושב גאליה העביר למינהל את התשלום על הפשרת קרקע ל-1,700 יח"ד, באתר גלובס, 21 ביולי 1998 מגור - חילוקי הדעות עם גאליה הסתיימו, באתר גלובס, 20 ביולי 1998 אלעזר לוין, ‏99 דירות נמכרו ב"רחובות ההולנדית" ביום אחד, באתר גלובס, 17 ביולי 2000 נמרוד בוסו, כשהחקלאים מצאו זהב בקרקע, באתר TheMarker‏, 13 באוקטובר 2014 שירה חורש, ‏סולארפאוור סיימה התקנת מערכת סולארית על גג תחנת דלק, באתר גלובס, 17 בספטמבר 2009 ORO - אורו - מושב גאליה, באתר הארץ
וריאציות סימפוניות (בלט)

וריאציות סימפוניות הוא בלט במערכה אחת של הכוריאוגרף פרדריק אשטון לצלילי היצירה האפונימית 'וריאציות סימפוניות' (M. 46) של המלחין סזר פרנק. הופעת הבכורה הופקה על ידי Sadler's Wells Ballet בבית האופרה המלכותית, קובנט גארדן ב-24 באפריל 1946 בערב הופעות משולש; היצירות האחרות שהופקו באותו ערב היו 'מחליקי הקרח' של אשטון ואדם אפס של הכוריאוגרף רוברט הלפמן. עיצוב התפאורה והלבוש נעשה על ידי סופי פדורוביץ׳. במהלך מלחמת העולם השנייה, אשטון האזין ליצירתו של פרנק "וריאציות סימפוניות" פעמים רבות והחליט לפתח אותה לכדי תרחיש משוכלל וסיפורי שיתאים לה. קונסטן לאמברט, מנהלה המוזיקלי של Sadler's Wells Ballet, נפגש לראשונה עם שימוש ביצירה של פרנק ליצירת בלט; מאוחר יותר אשטון השליך את התסריט עליו עבד ויצר במקום זאת בלט אבסטרקטי. במהלך המלחמה, רפרטואר הלהקה הפך יותר ויותר ספרותי ומטרתו של אשטון הייתה למנוע זאת. לא עלה בדעתו להציג יכולת המצאה או כישרון כזה אלא לבנות יצירה מופשטת יותר ולכן הציב שלושה רקדנים ושלוש רקדניות בשטח העצום של במת בית האופרה- באופן מסודר, בתפאורה ובאפקטים בלבד. המבקר A V Coton תיאר את הבלט: ״המסך עלה מעל לבמה העצומה ובקדמת הרקע העמוק הצבוע ירוק לבן מאחור, עמדו שישה רקדנים, זעירים ודוממים, לבושים כולם לבן עם מעט שחור. שום דבר לא היה מוגדר- לא המקום, לא האדם, הסיטואציה או המצב... הריווח בין הדמויות ובינם לבין שאר הבמה נתן דימוי לאינסופיות... בכל המקרים האלו כוריאוגרף מנוסה ינוע, במידה מסוימת אינטואטיבית ובמידה מסוימת אולי בכוונה, ויחדש את המטרה העיקרית של ריקוד תיאטרלי על ידי עיצוב מחדש של חומרים בסיסיים לכדי מכלול חדש ומלהיב של תמונות. בהופעת הבכורה בפתיחת העונה, היצירה בוצעה על ידי הרקדנים: מרגוט פונטיין מוירה שרר פמלה מאי מייקל סומז בראיין שאו הנרי דנטון בהפקה הראשונה ובחידושים מוקדמים שנעשו לה, הורגש כי היצירה תובענית במידה רבה למבצעים אותה, עד כדי חוסר יכולת להופיע בהצגה נוספת לאותו ערב. מרגרט דייל בשיחתה עם דייוויד ווגהאן סיפרה: ״על אף ש'וריאציות סימפוניות' השרתה תחושה של רוגע ורוממות יותר מיצירות בלט אחרות, בתחילה, עבור הרקדנים היא הורגשה כמרתון לכל דבר והייתה תובענית כלפיהם במידה שלא הורגשה קודם לכן... היה זה בוחן סיבולת שרקדנים בודדים בבריטניה יכלו לו באותה תקופה״. במהלך העונה, שאו ודנטון הוחלפו על ידי הרקדנים ג׳ון הארט ואלכסנדר גרנט. מדיה וקבצים בנושא וריאציות סימפוניות בוויקישיתוף
עונת 1958/1959 בליגה א'

עונת 1958/1959 בליגה א' הייתה העונה הרביעית של ליגה א' כליגה השנייה בחשיבותה בכדורגל בישראל. על ניצחון במשחק הוענקו שתי נקודות ונקודה בודדת הוענקה על תיקו. הליגה כללה 12 קבוצות. את העונה הסדירה סיימה בני יהודה תל אביב במקום הראשון והעפילה לליגה העליונה לעונת 1959/1960. מכבי שעריים והפועל עפולה ירדו ליגה. טבלת התחרות
קולות האביב (בלט)

קולות האביב הוא בלט פה דה דה קצר של הכוריאוגרף הבריטי פרדריק אשטון לצלילי ואלס 'קולות האביב' (בגרמנית: Frühlingsstimmen) של המלחין האוסטרי יוהאן שטראוס (הבן). במקור, הלחן נכתב מתוך כוונה לצרפו כדיברטימנטו להפקת האופרטה 'העטלף' של שטראוס באופרה המלכותית לצד 'פולקת הפיצוצים', והוצג לראשונה כיצירה בפני עצמה בבלט המלכותי בשלהי 1978. 'קולות האביב' עצמה היא יצירה קצרה כבת 8 דקות ללא עלילה, ואלס וינאי ער שנכתבה לו כוריאוגרפיה. ליצירה רושם עז של קלילות ותנועות שמחות שהושפע רבות מהנועזות של בלט בולשוי. הבלט מוצג על ידי רקדן ובלרינה, שניהם אנונימיים ומכונים 'רקדן'. יוטיוב, "קולות אביב" בביצוע לין בנג'מין וקרלוס אקוסטה ערך זה הוא קצרמר בנושא מחול. אתם מוזמנים לתרום לוויקיפדיה ולהרחיב אותו.
צבי הירש ביאלה

רבי צבי הירש בן נפתלי הירץ אשכנזי ("חריף"), מכונה גם רבי צבי הירש ביאלה (~ה'ת"ל, 1670 – ליל ד' בתשרי ה'תק"ח, 25 בספטמבר 1748) היה רב וראש ישיבה אשכנזי-פולני מן האחרונים. רבן של ביאלה והלברשטאדט ומחבר שו"ת עטרת צבי וספרי "כוס ישועות" על התלמוד הבבלי. נולד בלבוב לרב נפתלי הירץ אשכנזי. נישא לבתו של רבי שמחה הכהן רפפורט מלובלין, גיסו היה רבי חיים הכהן רפפורט. לאחר שכיהן כרבה של ביאלא במשך תקופה, נאסר עם משפחתו בידי שליט העיר, בעקבות אירוע טראומטי שבו ניסה אחד הנסיכים לובומירסקי לחטוף את בתו הכלה והוכה, הרב שוחרר בשתדלנות שהפעיל הרב והנדבן היהודי, יהודי החצר של אוגוסט השני, יששכר ברנד להמן. שלושה ימים לאחר החתונה מתה בתו הכלה. לאחר שחרורו חזר לכהן כרב וראש ישיבה בעיר הולדתו לבוב. הוא היה ממתנגדי שיטת הפלפול ונטה באופן כללי לפרשנות הפשט של התלמוד, הכינוי "חריף" שהיה מקובל לתיאור בעלי פלפולים סבוכים דבק בו בשל חריפותו ההגיונית. אנושיותו ועדינותו כמו גם חוסר האנוכיות שלו זיכו אותו באהבת והערצת הקהל הרחב ועמיתיו הרבנים. כשעזב את לבוב ב-1718 לטובת רבנות קהילת הלברשטאדט העשירה, עברו איתו לישיבה החדשה שהקים בעיר שמונה עשרה מתלמידיו. בין תלמידיו הרבים בלטו: רבי עקיבא איגר הראשון מהלברשטאט; רבי אלחנן אשכנזי מחבר "סדרי טהרה"; רבי ישעיה פיק ברלין מברסלאו; רבי מרדכי הלברשטאט מדיסלדורף; רבי אברהם אביש מליסא רבי מאיר ברבי מפרשבורג ורבי יצחק יוסף תאומים. הוא נמנע מלפרסם את יצירותיו, אך השאיר כמה כתבי יד של חידושיו ברשותו וברשות אנשים פרטיים בקהילתו בהלברשטאדט. למעלה מחמישים שנה לאחר פטירתו נדפסו חלק מחידושיו בספר עטרת צבי (לבוב תקס"ד). מאה שנים מאוחר יותר נדפסו ספרי כוס ישועות על מסכת בבא קמא ומסכת שבועות (ורשה תרס"ב) ועל מסכת בבא מציעא (ורשה תר"ע). רבי צבי הירש נפטר בהלברשטאדט ליל ד' בתשרי ה'תק"ח, 25 בספטמבר 1748 ונקבר בה. בניו של רבי צבי הירש שימשו אף הם ברבנות: רבי נפתלי הירץ - רבן של קאוולא ודובנה רבי שמחה מדעסוי - הגהותיו לתלמוד בבלי נדפסו בסוף ש"ס וילנה רבי אריה לייב - רבה של דובענקא רבי יוסף - ראש ישיבה בליסא רבי שלמה דוב בעריש (הרצפלד) - רבן של ביאלה וגלוגאו, נישא למייטל בתו של הרב יעקב יהושע פלק, ה"פני יהושע" תולדות המחבר, קונטרס נספח לספרו "כוס ישועות" ורשה תר"ע, באתר היברובוקס דוד הלחמי, רבי צבי הירש חריף אב"ד האלברשטאט, חכמי ישראל, תל אביב תשי"ח, חלק א', עמ' ק"ל, באתר אוצר החכמה (צפייה חופשית – מותנית ברישום) לוי גינצבורג וישראל ברלין, ‏"ביאלה, צבי הירש בן נפתלי הרץ", במהדורת 1901–1906 של האנציקלופדיה היהודית (באנגלית) ספריו עטרת צבי, לבוב תקס"ד; ד"צ ירושלים תשמ"ט, באתר היברובוקס עטרת צבי - דרשות, פיעטרקוב תרס"ח, באתר היברובוקס כוס ישועות - בבא קמא ושבועות, ורשה תרס"ב, באתר היברובוקס כוס ישועות - בבא מציעא, ורשה תר"ע, באתר היברובוקס על שם ביאלא פודולסק, עיר רבנותו הראשונה. הוא מכונה לעיתים גם ר' צבי הירש חריף, ועל שם עיר רבנותו האחרונה: ר' צבי הירש הלברשטאט ובקיצור ר' צ"ה ה"ש.
עונת 1959/1960 בליגה א'

עונת 1959/1960 בליגה א' הייתה העונה החמישית של ליגה א' כליגה השנייה בחשיבותה בכדורגל בישראל. על ניצחון במשחק הוענקו שתי נקודות ונקודה בודדת הוענקה על תיקו. הליגה כללה 14 קבוצות. בעונה זו סיימה שמשון תל אביב במקום הראשון והעפילה לליגה העליונה לעונת 1960/1961. מכבי רחובות והפועל נתניה ירדו ליגה. טבלת התחרות
מזרח אנטארקטיקה

מזרח אנטארקטיקה, המכונה גם אנטארקטיקה הגדולה, מכילה את חלק הארי (שני שלישים) של יבשת אנטארקטיקה, בצד היבשת הגובל באוקיינוס ההודי, וההרים הטראנס-אנטארקטיים מבדילים בינה לבין מערב אנטארקטיקה. כמעט כולה שוכנת בתחומי חצי הכדור המזרחי ושמה מקובל מזה למעלה ממאה שנים. היא גבוהה בדרך כלל ממערב אנטארקטיקה וכוללת את רכס הרי גאמבורצב, המתנשא לגבהים במרכזה. פרט לאזורים קטנים על החוף, מזרח אנטארקטיקה מכוסה בקביעות בקרח. הייצוג היחיד לצמחייה ארצית הם טחבים, אזובים ואצות, הדבקים בסלעים, ויש שם גם ייצוג מוגבל של חסרי חוליות, בהם קפזנבאים, נמטודות, אקריות, ויבחושים. החופים הם תחומי רבייה לעופות-ים שונים ולפינגווינים, ולכלב ים נמרי, כלב ים ודל, פילי-ים, לובודון הסרטנים וכלב ים רוס יש אזורי רבייה וגידול על קרח הים הדחוס המקיף את החופים. מזרח אנטארקטיקה, המכוסה כמעט לחלוטין בקרח תמידי, כוללת את ארץ קואטס, ארץ המלכה מוד, ארץ אנדרבי, ארץ קמפ, אדמת מק. רוברטסון, ארץ הנסיכה אליזבת, ארץ קייזר וילהלם השני, ארץ המלכה מרי, ארץ וילקס, ארץ אדלי, ארץ המלך ג'ורג' החמישי, ארץ קואטס וארץ ויקטוריה. כל השטח הזה, למעט קטע קטן, שוכן בגבולות חצי הכדור המזרחי, עובדה שממנה נגזר השם. השם קיים יותר מ-90 שנה, אבל עיקר השימוש בו החל בעקבות השנה הגאופיזית הבינלאומית (1958-1957) ומחקרים שגילו, כי ההרים הטראנס-אנטארקטיים מפרידים ביעילות בין חבלי מזרח אנטארקטיקה ומערב אנטארקטיקה. השם אושר בארצות הברית על ידי הוועדה המייעצת לשמות אנטארקטיים (US-ACAN) בשנת 1962. רוב שטח מזרח אנטארקטיקה גבוה ממערב אנטארקטיקה. מזרח אנטארקטיקה נחשבת למקום הקר ביותר עלי אדמות. הסברה אומרת, שרכס הרי גאמבורצב התת-קרחוני, שגודלו בערך כגודל ההרי האלפים באירופה, במרכז מזרח אנטארקטיקה, הוא אתר הליבה לתכסית הקרח המזרח-אנטארקטית, ממש מתחת לדום A הרם ונישא.
אנדרה פוקו

אנדרה פוקו (בצרפתית: André Poko; נולד ב-1 בינואר 1993) הוא כדורגלן גבונזי אשר משחק בעמדת הקישור. פוקו התחיל את הקריירה שלו בביטאם המקומית ובגיל צעיר החל לשחק בקבוצה הבוגרת. בשנת 2011 חתם בז'ירונדן דה בורדו והצטרף לקבוצת המילואים של המועדון. ב-13 בדצמבר 2012 ערך את הופעת הבכורה שלו בקבוצה הראשונה בתיקו 0-0 נגד סנט אטיין. ב-11 במאי 2013 הבקיע את שער הבכורה שלו בניצחון 2–3 נגד נאנסי. במהלך עונת 2014/2015 עזב את קבוצת המילואים והפך לשחקן סגל קבוע בהרכב הקבוצה הראשונה. בקיץ 2016 חתם בקראבוקספור. ב-11 באוגוסט 2010 ערך את הופעת הבכורה שלו בנבחרת גבון בניצחון 1–2 נגד אלג'יריה. ב-14 בנובמבר 2012 הבקיע את שער הבכורה שלו בנבחרת בתיקו 2-2 נגד פורטוגל. פוקו השתתף עם הנבחרת בגביע אפריקה לאומות 2012, אולימפיאדת לונדון (2012) וגביע אפריקה לאומות 2015. מדיה וקבצים בנושא אנדרה פוקו בוויקישיתוף אנדרה פוקו, באתר Transfermarkt אנדרה פוקו, באתר Soccerway אנדרה פוקו, באתר WorldFootball.net אנדרה פוקו, באתר National Football Teams אנדרה פוקו, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
קלדינה (ירח)

קלדינה הוא ירחו של כוכב הלכת צדק. קלדינה התגלה בשנת 2000 על ידי קבוצת אסטרונומים מאוניברסיטת הוואי שהודרכה על ידי סקוט שפרד. לאחר גילויו קוטלג קלדינה בשם S/2000 J 10. קוטרו של קלדינה הוא 3.8 קילומטרים ומהירותו שבה הוא מסתובב סביב כוכב הלכת צדק היא 2.33 קילומטר לשנייה. קוטר מסלולו של קלדינה סביב כוכב הלכת צדק הוא 22,713,000 ק"מ ומשך זמן הקפתו את צדק הוא 699.327 ימים. בהירותו של קלדינה היא 22.5. קלדינה בעל אלבדו של 0.04 ואקסצנטריות של 0.2916. את שמו, קיבל קלדינה ב-אוגוסט 2002 על שמה של קלדינה שהייתה אמו של סולימוס על פי המיתולוגיה היוונית. קלדינה משתייך לקבוצת הירחים קארמה אשר קרויה על שם הירח קארמה. קבוצה זו היא קבוצה של ירחים שהמשותף להם הוא היותם ירחים לא-רגילים שמסלולם סביב צדק הוא בין 23 ל-24 מיליון קילומטר ובנטייה של כ-165°. מדיה וקבצים בנושא קלדינה בוויקישיתוף
איילת אוחיון

איילת אוחיון (נולדה ב-20 באוקטובר 1974) היא סייפת-עבר ישראלית שהתמחתה ברומח. היא ייצגה את ישראל בשלוש אולימפיאדות (אטלנטה 1996, סידני 2000 ואתונה 2004). אוחיון נולדה וגדלה בעכו, היא החלה להתאמן בסיף בגיל 6. התאמנה בהדרכתו של חיים חתואל. באולימפיאדת אטלנטה (1996) סיימה אוחיון במקום 26 בתחרות רומח אישי לאחר ניצחון בקרב הראשון על כרמן רודריגס מגואטמלה 2:15 והפסד בקרב השני ללסבינה באו מגרמניה 15:10. היא סיימה במקום 9 בתחרות רומח קבוצתי ביחד עם לידיה חטואל-צוקרמן ולילך פריסקי לאחר הפסד לסין 45:29 וניצחון על ארצות הברית 39:45. באולימפיאדת סידני (2000) סיימה אוחיון במקום 15 בתחרות רומח אישי לאחר ניצחון בקרב הראשון על אדלין וולים מצרפת 12:15 והפסד בקרב השני לדיאנה ביאנשדי מצרפת 15:12. באולימפיאדת אתונה (2004) התמודדה אוחיון כשהיא בשלבי הריון ראשונים וסיימה במקום 19 בתחרות רומח אישי לאחר הפסד בקרב הראשון לסימון באואר מגרמניה 10:5 בשלב 32. איילת אוחיון, באתר olympedia.org איילת אוחיון, באתר התאחדות הסיף הבין-לאומית איילת אוחיון התמודדה באתונה כשהיא בהריון, באתר ynet, 1 בנובמבר 2004
ארז צדוק

ארז צדוק (נולד ב-19 ביוני 1968) הוא עיתונאי כלכלי לשעבר בערוץ 14 והמנכ"ל של קרן ההשקעות "אביב ניהול קרנות". נולד בחולון, למד במדרשיית נועם, ולאחר מכן למד מנהל עסקים וראיית חשבון, ותואר שני במנהל עסקים במכללה למנהל. בשנת 2001 הצטרף לבית ההשקעות נשואה זנקס כמנהל תחום השקעות גלובליות וכנציג חברת Invesco בישראל. בשנת 2003 החל לשמש כמרצה במכללה למינהל. בשנת 2004 הקים את בית ההשקעות והפמילי אופיס "גרין בול", אשר נמכר בהמשך ל"סיגמא בית השקעות". בשנת 2012 הקים את בית ההשקעות אביב ניהול קרנות, במסגרתו הוקמה קרן ההשקעות אביב ערכית, המשקיעה בחברות הוגנות בלבד. חברות הוגנות מוגדרות על ידי הקרן כהוגנות לעובדיהן, לספקים וללקוחות שלהן, מקיימות ממשל תאגידי תקין, שומרות על הסביבה, וחברות ששכר המנהלים בהן הוגן ותואם לביצועיהן. מדיניות השקעה זו נובעת מתוך תפיסה שחברות המתקיימות בהוגנות מציגות שיעורי תשואה גבוהים יותר בסיכון נמוך יותר. בשנת 2014, העניק בנק מזרחי טפחות לשר המדע והטכנולוגיה יעקב פרי בונוס, על עבודתו בבנק בשנת 2012. צדוק יצא כנגד המהלך, והודיע במחאה שיסגור את חשבונו בבנק המזרחי. בשנת 2016 החל להגיש תוכנית רדיו שבועית העוסקת בכלכלה בגלי ישראל. צדוק תומך בעקרונות השוק החופשי, ולצד זאת תומך בהוגנות של תאגידים. הוא מתנגד לפערי שכר לא ראויים, והביע התנגדותו למתווה הגז. במסגרת התנגדותו למתווה הגז הקדיש טורים רבים ב"דה-מרקר" נגד המתווה, התראיין נגדו באמצעי התקשורת, ואף נאם בהפגנה בתל אביב נגד המתווה. כמתנחל וכאדם המזוהה עם הימין, פעילותו נגד המתווה היוותה שבירת התבנית של שיוך פוליטי שמאלי בלבד המתנגד למתווה. בינואר 2017 הודיע כי יתמודד על מקום ברשימת הבית היהודי בבחירות לכנסת ה-21. לאחר פרישת יו"ר המפלגה נפתלי בנט לטובת הימין החדש בדצמבר 2018 הודיע צדוק על התמודדותו לתפקיד יו"ר המפלגה. הוועדה המסדרת המליצה על הרב רפי פרץ לראשות המפלגה, וצדוק נבחר למקום העשירי ברשימתה. לאחר הקמת איחוד מפלגות הימין הוצב במקום ה-21 ברשימה המשותפת. צדוק לא התמודד בבחירות לכנסת ה-22 (ספטמבר 2019). באוקטובר 2019 עזב צדוק את הבית היהודי וכעבור זמן קצר התפקד למפלגת הליכוד. בשנת 2020 הצטרף כמשקיע למפעל "אדוה" לייצור סבון ומוצרי קוסמטיקה מחומרים טבעיים. זהו מפעל חברתי המעסיק אנשים בעלי צרכים מיוחדים, אותו הקים שלמה קשת בכוכב השחר. צדוק נשוי ואב לחמישה. הוא מתגורר באלקנה. צדוק הוציא ארבעה רומנים, ושני ספרים מקצועיים בתחום ההשקעות: סיפורת: השתלטות, הוצאת תמוז, 2004 מהלך מסוכן, הוצאת תמוז, 2005 דוסטויבסקי זה לא, הוצאת משכל, 2008 הסנדלר מכוכבאן, הוצאת סלע ספרים, 2012 ספרי עיון: קרנות גידור - מדריך למשקיע בשיתוף ד"ר אילן דון המדריך הישראלי להשקעות גלובליות מדיה וקבצים בנושא ארז צדוק בוויקישיתוף ארז צדוק, ברשת החברתית פייסבוק ארז צדוק, ברשת החברתית אקס (טוויטר) אתר הבחירות של ארז צדוק רבקי גולדפינגר, עניין אישי והפעם עם ארז צדוק, בעיתון בשבע ארז צדוק, מה הקשר בין לפיד לבונוס של פרי?, באתר סלונה, 18 במאי 2014 קובי ישעיהו, ‏ארז צדוק: "מתווה הגז במתכונתו הנוכחית כבר אינו רלוונטי", באתר גלובס, 31 באוגוסט 2015 ציוץ של ארז צדוק ברשת החברתית אקס (טוויטר), 5 בנובמבר 2019 מפעל חייו, באתר ישראל היום
עונת 1960/1961 בליגה א'

עונת 1960/1961 בליגה א' הייתה העונה השישית של ליגה א' כליגה השנייה בחשיבותה בכדורגל בישראל. על ניצחון במשחק הוענקו שתי נקודות ונקודה בודדת הוענקה על תיקו. הליגה כללה 14 קבוצות. את העונה הסדירה הפועל טבריה במקום הראשון והעפילה לליגה הלאומית לעונת 1961/1962. הפועל חדרה והפועל הרצליה ירדו ליגה. טבלת התחרות
הקטאיוס

האם התכוונתם ל... הקטאיוס איש אבדרה – היסטוריון, פילוסוף סקפטי ומדקדק יווני מאבדרה או טאוס, שפעל סביב שנת 300 לפנה"ס הקטאיוס ממילטוס – היסטוריון (לוגוגרף), גנאלוג, ומיתוגרף, חי במאה ה-6 לפנה"ס בפוליס מילטוס שבאיוניה
קייטלין טרוור

קייטלין טרוור (באנגלית: Katelyn Tarver; נולדה ב-2 בנובמבר 1989) היא זמרת ושחקנית אמריקאית. היא ידועה בשל תפקידיה כג'ו טיילור בסדרה "ביג טיים ראש", נטלי בסדרה "הבלתי רגילים" ומרצדס בסדרה "סודות ההתבגרות". בשנת 2003 טרוור השתתפה בתוכנית הריאליטי "American Juniors". היא הגיעה לעשרת המקומות הראשונים, אך לא זכתה במקום בלהקה, המונה 5 חברים. ב-8 בנובמבר 2005 יצא אלבום הבכורה שלה "wonderful crazy". חלק מהשירים נכתבו והופקו על ידי מתיאס גוסטפסון (בקסטריט בויז), חלק על ידי קווין סאביגר (ג'וש גרסין, רוד סטיוארט), וסקוט קריפיין כתב את שיר הנושא של האלבום. ב-14 ביוני 2011, טרוור הוציאה באופן עצמאי את "A Little More Free" (שהופק על ידי מאט גארב) והיה מופע הפתיחה של סיבוב ההופעות יוני-יולי 2011 "Wherever You Are" של להקת "Honor Society". בקיץ 2012, השתתפה טרוור בסיבוב ההופעות של הלהקות "The Cab" ו- "Parachute". באמצעות motion capture, טרוור שימשה כדמות הראשית בסרט "The Barbie Diaries", שיצא לאקרנים בשנת 2006, היישר לווידאו (סרט direct-to-video). החיישנים הקליטו את תנועותיה כדי שיוכלו לשלוט על התנועות של דמות האנימציה "Mattel's Barbie". היא הופיעה גם בווידאו של הסינגל של מיטשל מוסו "The In-Crowd" וביצעה איתו דואט בשיר "Us Against The World". הוא הגיע מוקדם לסשן ההקלטות שלו, כשהיא עבדה באולפן על הסינגל שלה "Fastlane"; כאשר הגיע תורו של מיטשל להקליט, אביו סם הציע לנסות אותו כדואט עם קייטלין. ב-29 בינואר 2010, הופעת הבכורה שלה במשחק, הייתה בסדרה ביג טיים ראש כג'ו טיילור, נערה שהבנים מעריצים. פרק הבכורה שלה היה "Big Time Love Song" ששודרה ב -5 בפברואר 2010. היא פיתחה רגשות כלפי קנדל נייט (קנדל שמידט) והם התחילו לצאת. אבל סיבוב ההופעות העולמי שינה את הכל: ג'ו הפכה לכוכבת טלוויזיה וקנדל הפך לכוכב פופ. ב-"Big Time Break-Up" ששודרה ב -25 ביוני 2011, היא קיבלה תפקיד בסרט בניו זילנד אשר הפריד בינה ובין קנדל במשך 3 שנים. היא חזרה בפרק של עונת 3 "Big Time Surprise", אשר שודר ב-22 בספטמבר 2012. טרוור נישאה לדייוויד בלייז ב-19 ביולי 2014. מדיה וקבצים בנושא קייטלין טרוור בוויקישיתוף אתר האינטרנט הרשמי של קייטלין טרוור קייטלין טרוור, ברשת החברתית פייסבוק קייטלין טרוור, ברשת החברתית אקס (טוויטר) קייטלין טרוור, ברשת החברתית אינסטגרם קייטלין טרוור, במסד הנתונים הקולנועיים IMDb (באנגלית) קייטלין טרוור, באתר אפל מיוזיק (באנגלית) קייטלין טרוור, באתר ספוטיפיי קייטלין טרוור, באתר MusicBrainz (באנגלית) קייטלין טרוור, באתר Discogs (באנגלית) קייטלין טרוור, באתר Songkick (באנגלית) קייטלין טרוור, באתר Genius מידע על קייטלין טרוור באתר all music Katelyn Tarver Inks Deal | Christian Activities, www.christianactivities.com (באנגלית) Shari Lloyd, A Feature of The Phantom Tollbooth, www.tollbooth.org "Today Tommy2.Net Celebrates it's 7th Birthday! Exactly seven years ago, Tommy recapped his phone calls with Aaron Carter and Brooke Allison (Adams) and this whole thing began - Tommy2.net". Tommy2.net (באנגלית אמריקאית). 2009-02-08. נבדק ב-2017-11-20. "Katelyn Tarver Ties The Knot With Fiance David Blaise". Contactmusic.com (באנגלית אמריקאית). 2014-07-28. נבדק ב-2017-11-20. Wonderful Crazy, 2005-11-08, נבדק ב-2017-11-20